इस्तीफे के ऐलान के बाद फडणवीस का शिवसेना-NCP-कांग्रेस गठबंधन पर हमला, तीनों दलों के साथ आने की बताई वजह...  
अजित पवार के बाद देवेंद्र फडणवीस ने किया इस्तीफे का ऐलान
फडणवीस ने कांग्रेस-NCP शिवसेना गठबंधन पर बोला हमला
कहा- तीन पहियों वाली सरकार नहीं चलेगी
प्रेस कॉन्‍फ्रेंस में मुख्‍यमंत्री देवेंद्र फडणवीस ने कहा कि बहुमत बीजेपी-शिवसेना गठबंधन को मिला था. हमें 105 सीट पर सफलता मिली थी. हमने शिवसेना का काफी इंतजार किया, लेकिन शिवसेना एनसीपी और कांग्रेस से बातचीत शुरू कर दी. देवेंद्र फडणवीस ने कहा कि हमने कभी भी ढाई-ढाई साल का वादा नहीं किया था. उन्‍होंने कहा कि शिवसेना ने अपना ही मजाक बनाया. देवेंद्र फडणवीस ने कहा कि तीनों दलों ने सरकार बनाने से इंकार कर दिया था. तब जाकर 15 दिन बाद राज्‍य में राष्‍ट्रपति शासन लगाया गया. दवेंद्र फडणवीस ने कहा कि हमने अजित पवार को राजी किया. उन्‍होंने कहा कि अब हमारे पास बहुमत नहीं है इसलिए मैं अपने पद से इस्‍तीफा दे रहा हूं. 
देवेंद्र फडणवीस ने अपने प्रेस कॉन्‍फ्रेंस में कहा कि हमने 5 साल काफी मेहनत से राज्‍य की जनता के लिए काम किया. महाराष्‍ट्र की जनता ने बीजेपी गठबंधन को बहुमत दिया था. उन्‍होंने कहा कि तीन दलों की सरकार सिर्फ सत्‍ता के लिए एक साथ आ रहे हैं. देवेंद्र फडणवीस ने कहा कि तीनों दल मिलकर भी 10 दिन न्‍यूनतम कार्यक्रम तय नहीं कर पाए. उन्‍होंने कहा कि हम नई सरकार को काम करना सिखाएंगे. अब हम विपक्ष में बैठेंगे. देवेंद्र फडणवीस ने कहा कि इस प्रेस कॉन्‍फ्रेंस के बाद हम स्‍वयं राज्‍यपाल के पास जाएंगे और इस्‍तीफा सौंप देंगे.